"死灵魂"上卷十一章,以一八四六年刊行,原名"Tchitchikov旅行记"(Pokhozhdenije Tchitchikov ).言Tchitchikov游行乡邑,访土田主,收购死亡农奴之名,籍而徒之边地,将以质诸国立银行.当时盖曾实行之者,旋事败被捕.Gogolj假其事为小说,写奴制未废时社会情状.农奴境遇,固极惨苦,而田主习于游惰,渐就衰颓,上下交困.Puschkin读而叹曰,"悲哉俄罗斯之国.第Gogolj别无造作,所言并诚,皆单纯而可恐之真实也."描画人物性格,尤极微妙.如Manilov之庸俗,Korobotchka之愚狡,Nozdrev之无赖,Sobakevitch之鄙倍,俱非凡手所能,而写Tchitc